ถ้าเกิดเราเป็นหนองใน แล้วเราไม่สะดวกไปพบแพทย์จริงๆ มันมียาที่สามารถทำให้หายได้รึปล่าวครับ
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ มีทั้งหนองในแท้ และหนองในเทียมการวินิจฉัยมีทั้งการตรวจร่างกายพบรอยโรคที่เข้าได้ มีประวัติเสี่ยง และอาจยืนยันด้วยการตรวจปัสสาวะ หรือเก็บตัวอย่างจากของเหลวที่ถูกขับออกมาจากปลายอวัยวะเพศไปตรวจไม่แนะนำให้ซื้อยากินด้วยตัวเอง เนื่องจากควรพบแพทย์เพื่อตรวจร่างกายให้ได้การวินิจฉัยที่แน่นอนก่อนการรักษากรณีเป็นหนองในนั้น คือการได้รับยาปฏิชีวนะเป็นยาฉีดชื่อ ceftriaxone ฉีดเข้ากล้ามเพียงครั้งเดียว แพทย์มักจะให้ยารักษาหนองในเทียมซึ่งก็คือยา doxycycline หรือ Azithromycin มารับประทานด้วย เนื่องจากหนองในแท้และหนองในเทียมมักเกิดร่วมกัน หลังรับประทานยา ผู้ป่วยส่วนใหญ่ก็มักจะหายขาดจากโรค ในบางรายที่รับประทานยาไปแล้ว ยังมีอาการของโรคอยู่อาจเกิดจากการดื้อยาหรือยาไม่ตรงกับโรค ควรกลับไปพบแพทย์ที่รักษาอีกครั้งแนะนำการมีเพศสัมพันธ์ใส่ถุงยางอนามัย และนำคู่นอนไปรักษาด้วยกัน จะได้หายขาดทั้งคู่ค่ะ